CELEX: 32012D1212(02)
Language: et
Date: 2012-12-05 00:00:00
Title: Komisjoni otsus, 5. detsember 2012 , millega muudetakse komisjoni otsust 2007/623/EÜ, millega luuakse halduskoormust käsitlev sõltumatute huvirühmade kõrgetasemeline töörühm

12.12.2012   
            
            
               ET
            
            
               Euroopa Liidu Teataja
            
            
               C 382/9
            
         KOMISJONI OTSUS,
   5. detsember 2012,
   millega muudetakse komisjoni otsust 2007/623/EÜ, millega luuakse halduskoormust käsitlev sõltumatute huvirühmade kõrgetasemeline töörühm
   2012/C 382/08
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Otsusega 2007/623/EÜ (1) moodustas komisjon kolmeks aastaks halduskoormust käsitleva sõltumatute huvirühmade kõrgetasemelise töörühma (edaspidi „töörühm”).
            
         
               (2)
            
            
               Komisjoni 17. augusti 2010. aasta otsusega (2010/C 223/03) (2) pikendati töörühma volitusi 31. detsembrini 2012, et kasutada ära kõik säästuvõimalused, mida pakub halduskoormuse vähendamise tegevusprogramm Euroopa Liidus ja mis lõpeb 2012. aasta lõpus.
            
         
               (3)
            
            
               Töörühm koostas 2011. aasta novembris aruande, milles käsitletakse liikmesriikide parimaid tavasid ELi õigusaktide rakendamisel kõige vähem koormaval viisil ning millest nähtus, et on mitmeid viise, kuidas aidata liikmesriikide riigiasutustel ELi õigusakte tõhusamalt rakendada.
            
         
               (4)
            
            
               Halduskoormuse vähendamine ja õigusaktide lihtsustamine eelkõige väikeste ja keskmise suurusega ettevõtjate (VKEd) jaoks kuulub komisjoni prioriteetide hulka (3).
            
         
               (5)
            
            
               Sellest lähtuvalt tuleks töörühma ja selle liikmete volitusi pikendada.
            
         
               (6)
            
            
               Töörühmal tuleks jätkata tihedat koostööd nii huvirühmade kui ka komisjoni talitustega ning vahetada korrapäraselt ja struktureeritult seisukohti ja kogemusi asepeasekretäri ja mõju hindamise komitee eesistujaga,
            
         ON TEINUD JÄRGMISE OTSUSE:
   Artikkel 1
   Otsust 2007/623/EÜ muudetakse alljärgnevalt.
   
               1.
            
            
               Artikkel 1 asendatakse järgmisega:
               „Artikkel 1
               Halduskoormust käsitlev kõrgetasemeline töörühm
               Käesolevaga moodustatakse alates 31. augustist 2007 halduskoormust käsitlev sõltumatute huvirühmade kõrgetasemeline töörühm. Alates 1. jaanuarist 2013 on töörühma ametlik nimi „halduskoormust käsitlev kõrgetasemeline töörühm” (edaspidi „töörühm”).”
            
         
               2.
            
            
               Artikkel 2 asendatakse järgmisega:
               „Artikkel 2
               Ülesanded
               Töörühma ülesandeks on anda komisjonile nõu ettevõtjatele, eelkõige VKEdele ja mikroettevõtjatele ELi õigusaktidest tuleneva halduskoormuse küsimustes, läbivaatamist vajavate kehtivate ELi õigusaktide lihtsustamise küsimustes, samuti nõustada komisjoni selles, kuidas muuta liikmesriikide riigiasutused ELi õigusaktide rakendamisel tõhusamaks ja huvirühmade, eelkõige VKEde vajaduste suhtes senisest arvestavamaks.
               Eelkõige nõustab töörühm komisjoni
               
                           —
                        
                        
                           seoses meetmetega, mille abil püütakse vähendada halduskoormust ja lihtsustada olemasolevaid õigusakte, keskendudes eelkõige väikeettevõtjate vajadustele;
                        
                     
                           —
                        
                        
                           seoses lihtsustamisprogrammiga, keskendudes õigusaktidele, mille abil on võimalik oluliselt vähendada halduskoormust;
                        
                     
                           —
                        
                        
                           seoses ELi õigusaktide rakendamisest ettevõtjatele, eelkõige VKEdele ja mikroettevõtjatele langeva võimaliku halduskoormusega, tuginedes tegevuskavadele;
                        
                     
                           —
                        
                        
                           seoses meetmetega, mida saab võtta riiklikul tasandil, et aidata liikmesriikidel rakendada kõige vähem koormaval viisil halduskoormuse vähendamise tegevusprogrammi raames vastu võetud ELi õigusakte;
                        
                     
                           —
                        
                        
                           seoses meetmetega, mida saab võtta riiklikul tasandil, et riigiasutused võtaksid ELi õigusaktide rakendamisel VKEde probleemidega ning majanduskasvuga seotud vajadusi ja nõudeid senisest rohkem arvesse,
                        
                     ning aitab komisjonil tagada, et nõukogu ja parlament teevad edusamme õigusaktide lihtsustamist ja halduskoormuse vähendamist käsitlevate ettepanekute vastuvõtmisel.
               Töörühma volitused kehtivad kuni 31. oktoobrini 2014.”
            
         
               3.
            
            
               Artikli 3 lõige 1 asendatakse järgmisega:
               „1.   Komisjon võib töörühmaga nõu pidada kõikides küsimustes, mis on seotud ELi õigusaktide rakendamisest VKEdele, eeskätt mikroettevõtjatele langeva tarbetu halduskoormuse vähendamisega, ning lihtsustamisprogrammiga seonduvates küsimustes.”
            
         
               4.
            
            
               Artiklit 4 muudetakse järgmiselt:
               
                           a)
                        
                        
                           lõike 2 teine lause asendatakse järgmisega:
                           „Esimehega konsulteerides nimetab peasekretär ametisse töörühma liikmed.”;
                        
                     
                           b)
                        
                        
                           lõige 3 asendatakse järgmisega:
                           „3.   Liikmed on isikud, kes nimetatakse ametisse isikuliselt, või isikud, kes on määratud esindama huvirühmade ühishuve ja kellel on eksperditeadmised halduskoormuse vähendamise alal.”;
                        
                     
                           c)
                        
                        
                           lõike 4 esimene lause asendatakse järgmisega:
                           „Töörühma liikmete ametiaega pikendatakse 31. oktoobrini 2014.”;
                        
                     
                           d)
                        
                        
                           lõige 5 asendatakse järgmisega:
                           „5.   Selliste liikmete asemele, kes ei suuda enam töörühma aruteludele tõhusalt kaasa aidata, kes astuvad tagasi või kes ei vasta käesoleva artikli lõikes 3 või Euroopa Liidu toimimise lepingu artiklis 339 sätestatud tingimustele, võib ülejäänud ametiajaks määrata asendaja.”;
                        
                     
                           e)
                        
                        
                           lõige 6 asendatakse järgmisega:
                           „6.   Isikuliselt ametisse nimetatud liikmed tegutsevad sõltumatult ja avalikes huvides.
                           Huvirühmade ühishuve esindama nimetatud liikmed ei esinda üksikhuve.”;
                        
                     
                           f)
                        
                        
                           lõige 7 asendatakse järgmisega:
                           „7.   Isikuliselt ametisse nimetatud isikute ja mõnda huvi esindavate isikute nimed avaldatakse komisjoni eksperdirühmade ja sarnaste üksuste registris (edaspidi „register”). Liikmete nimed avaldatakse ka Euroopa Komisjoni peasekretariaadi veebisaidil.”;
                        
                     
                           g)
                        
                        
                           lõike 7 järele lisatakse järgmine uus lõige 8:
                           „8.   Isikuandmeid kogutakse, töödeldakse ja need avaldatakse vastavalt määrusele (EÜ) nr 45/2001.”
                        
                     
         
               5.
            
            
               Artiklit 5 muudetakse järgmiselt:
               
                           a)
                        
                        
                           lõige 3 asendatakse järgmisega:
                           „3.   Rühma liikmed ja nende esindajad, samuti kutsutud eksperdid ja vaatlejad järgivad aluslepingutes ja nende rakenduseeskirjades sätestatud ametisaladuse hoidmise kohustust, samuti komisjoni otsuse 2001/844/EÜ, ESTÜ, Euratom lisas sätestatud komisjoni turvaeeskirju seoses ELi salastatud teabe kaitsmisega (4). Juhul kui nad kõnealuseid kohustusi ei täida, võib komisjon võtta kõik asjakohased meetmed.
                        
                     
                           b)
                        
                        
                           lõige 6 asendatakse järgmisega:
                           „6.   Komisjon avaldab töörühma tegevuse kohta kõik asjaomased dokumendid (päevakorrad, protokollid ja osalejate kaastöö) kas otse registri kaudu või registrist asjakohase teabega veebisaidile viitava lingi kaudu. Avaldamisel võib ette näha erandeid juhul, kui dokumendi avalikustamine kahjustaks määruse (EÜ) nr 1049/2001 artiklis 4 määratletud avaliku või erahuvi kaitset.”
                        
                     
         
               6.
            
            
               Artikkel 7 asendatakse järgmisega:
               „Artikkel 7
               Kohaldamine
               Käesolevat otsust kohaldatakse kuni 31. oktoobrini 2014.”
            
         Artikkel 2
   Käesolev otsus jõustub Euroopa Liidu Teatajas avaldamise päeval.
   Käesolevat otsust kohaldatakse alates 31. detsembrist 2012.
   
      Brüssel, 5. detsember 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 253, 28.9.2007, lk 40.
   
      (2)  ELT C 223, 18.8.2010, lk 6.
   
      (3)  KOM(2011) 803 „VKEde regulatiivse koormuse vähendamine. ELi õigusaktide kohandamine mikroettevõtjate vajadustele”.
   
      (4)  Komisjoni 29. novembri 2001. aasta otsus, millega muudetakse komisjoni kodukorda (EÜT L 317, 3.12.2001, lk 1).”;